Polapski jezik
Polapski jezik (ISO 639-3: pox) je izumrli jezik Polapskih Slavena koji su nekada naseljavali prostor današnje sjeveroistočne Njemačke (oko rijeke Labe). Bio je u upotrebi sve do 18. vijeka kada je pod pritiskom snažne germanizacije u potpunosti zamijenjen njemačkim jezikom. Poznat je samo po spomenicima iz 17. i 18. vijeka. Do danas je sačuvano oko 2,800 riječi, a posljednja osoba koja je govorila ovaj jezik umrla je 1756. godine. Spada u grupu lehitskih jezika, a srodni su mu poljski, kašupski i šleski jezik.